b'\n_START_ARTICLE_\nMisyong OsRox\n_START_PARAGRAPH_\nAng misyong OsRox (1931) ay isang kampanya na pinangunahan nina Sergio Osme\xc3\xb1a at Manuel Roxas upang makamit ang pagkilala ng Estados Unidos ng kalayaan ng Pilipinas at pamumuno sa sarili ng Pilipinas. Nakamit ng misyong OsRox ang pagpasa ng Kongreso ng Estados Unidos ng Hare\xe2\x80\x93Hawes\xe2\x80\x93Cutting Act na nangangakong magbibigay ng kalayaan sa Pilipinas pagkalipas ng 10 taon ngunit ito ay itinakwil ng Senado ng Pilipinas sa panghihimok ni Manuel L. Quezon. Si Manuel L. Quezon ay nanguna sa isang misyon noong 1934 upang makuha ang pagpasa ng Kongreso ng Estados Unidos ng Batas Tydings\xe2\x80\x93McDuffie na pinagtibay ng Senado ng Pilipinas.'